Шарл д’Орлеан
Времето захвърли плаща…

Превод от френски: Пенчо Симов, 1978

chitanka.info

Времето захвърли плаща свой

от виелици и дъжд студен,

взе си нов — богато украсен,

шит от слънчеви лъчи безброй.

Птици и животни в шарен рой

радостно възпяват този ден:

времето захвърли плаща свой

от виелици и дъжд студен.

Ручеят шурти като порой

с нов костюм от сребърен сатен;

с нови дрехи днес е пременен

и човека — радва се и той.

Времето захвърли плаща свой.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.